नई दिल्ली. महिलाएं आर्थिक रूप से सशक्त हो रही हैं। कामकाज के साथ-साथ घरों में भी महिलाएं खुद से जुड़े बड़े फैसले ले रही हैं। केंद्र सरकार की रिपोर्ट (एनएफएचएस) के अनुसार, आज 84% महिलाएं घर के फैसले ले रही हैं। लेकिन सिर्फ 5% ही अपने पसंद का पति चुन पाती हैं। देखिए कहां-कैसे बढ़ रही हैं महिलाएं...
प्रॉपर्टी : यदि आप बिहार में हैं तो आपके पास सबसे ज्यादा संपत्ति
- अगर आपके नाम पर घर या जमीन है तो आप देश की उन 40% महिलाओं में शामिल हैं, जो स्थाई संपत्ति पर मालिकाना हक रखती हैं। राज्यों के हिसाब से देखें तो इसमें सबसे आगे बिहार है। यहां 58.8% महिलाओं की अपनी संपत्ति है।
- दूसरे स्थान पर मेघालय और त्रिपुरा है, जहां 57.3% महिलाओं की संपत्ति है। राजस्थान को ही देखें, यहां महिलाओं के पास पांच साल में 9% (20 साल में कुल 44 प्रतिशत) संपत्ति बढ़ गई। झारखंड में यह दर पांच साल में 30% हो चुकी है। छत्तीसगढ़ में 43%, वहीं पंजाब में हर साल 57% रजिस्ट्री महिलाओं के नाम पर ही कराई जा रही है।
सोना : मिडल क्लास महिला के पास औसतन 138 ग्राम सोना
- दुनिया में सबसे ज्यादा सोना भारतीय महिलाओं के पास ही है। आम भारतीय महिलाओं के पास 138 ग्राम सोना औसतन है। भारतीय घरों में 20 हजार टन से ज्यादा सोना है। यह विश्व के कुल सोने का करीब 11% है।
- एक सर्वे में कहा गया है कि महिलाएं शादियों में 30-250 ग्राम, डेली वियर के लिए 5-30 ग्राम और फैशन के लिए 5-20 ग्राम तक सोना खरीदती हैं।
- महिलाएं तीन मौकों पर सबसे ज्यादा ज्वैलरी खरीदती हैं (शादी पर 24%, जन्मदिन पर 15% और त्योहारों पर 12%)। इनमें से मंगलसूत्र और कंगन (30-40% तक) सबसे ज़्यादा बिकते हैं।
क्या आप इस 5% में हैं?
- 5% लड़कियां पसंद से शादी कर पाती हैं। (इंडियन ह्यूमन डेवलपमेंट सर्वे)
- 65% महिलाएं पहली बार शादी के दिन ही पति को देखती हैं। सबसे बुरी स्थिति राजस्थान में। यहां 1% महिलाएं ही जीवनसाथी को चुन पाती हैं।
बचत- 5% के पास है 5 लाख रुपए
- देश में 5% ऐसी महिलाएं हैं, जिनके पास बचत खातों में लगभग पांच लाख रुपए हैं। 2% पुरुष ही ऐसे हैं, जिनके पास अकाउंट में पांच लाख रुपए हैं।
- स्पेन्डिंग बिहेवियर इन इंडिया (सर्वे) के अनुसार 19.23% महिलाएं ऐसी हैं जो अपने इमरजेंसी फंड में 50 हजार रुपए तक रखती हैं।
बैंक अकाउंट- 61 प्रतिशत के पास, 13% बढ़े
- 2014 तक देश में 48% महिलाओं के पास अपने बैंक खाते थे। अगले एक ही साल में ये बढ़ कर 61% हो गए।
- 7.70 करोड़ महिलाएं एक साल में बैंकिंग सिस्टम में जोड़ी गईं। यह वृद्धि जनधन खातों के लॉन्च होने के बाद की है। अब देश में कुल 35.8 करोड़ महिलाओं के पास बैंक खाते हैं।
इन्वेस्टमेंट- 24 प्रतिशत के पास डी-मेट
- देश में मार्च 2015 तक 1.09 करोड़ कुल डी-मेट खाता धारकों में महिलाओं का हिस्सा तो 24% ही है।
- हैरानी यह है कि सिर्फ 23% कामकाजी महिलाएं ही इन्वेस्टमेंट से जुड़े फैसले खुद लेती हैं। बाकी 77% पति या माता-पिता के फैसलों पर निर्भर रहती हैं।
पॉलिसी- 24% महिलाओं के पास ही बीमा
- चाहे मेडिकल हाे या लाइफ इन्श्योरेंस महिलाएं 24% ही रिस्क कवर लेती हैं। सबसे बड़ी कमी इसी क्षेत्र में है।
- 2014 की एक रिपोर्ट के अनुसार, देश में सिर्फ 17 फीसदी लोगों के पास ही हेल्थ इन्श्योरेंस है। यानी सिर्फ 21.62 करोड़ लोगों के पास ही स्वास्थ्य सुरक्षा की सुविधा है।
फैसले- 84 प्रतिशत के हाथ ताकत
- शादीशुदा महिलाओं के हाथ में घर के फैसलों की ताकत होती है। 84% महिलाएं ऐसा कर पा रही हैं। दस साल पहले यह आंकड़ा 76% ही था।
- भले ही महिलाओं के पास फैसले लेने की ताकत बढ़ी हो, लेकिन आज भी 48% महिलाओं को परिवार के लिए करियर छोड़ देना पड़ता है।
बिजनेस : 14% कारोबार हैं महिलाओं के हाथ
देश में 5.85 करोड़ बिजनेस रजिस्टर्ड हैं। इनमें से 14% व्यापार महिलाएं चला रही हैं। यानी अकेली ये महिलाएं करीब 80 लाख बिजनेस यूनिट में 1.30 करोड़ लोगों को रोजगार दे रही हैं। महिलाओं द्वारा चलाए जा रहे इन बिजनेस यूनिट में 80% सेल्फ फाइनेंस्ड हैं।
पढ़ाई : आईआईएम में 14% बढ़ी, आईआईटी में घटी लड़कियां
2016 में 649 यानी 26% लड़कियों ने प्रवेश लिया। वर्ष 2010-12 में यह 12% था। यानी 14% एडमिशन बढ़े। वहीं, आईआईटी में 6 साल में 1.97% छात्राएं घटीं। 2016 में 8% यानी 847 लड़कियों ने प्रवेश लिया। पिछले 4 साल में यह सबसे कम।
यह भी पढ़ें....
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva